اویان نیوز: ۲۰۱۲-جی ایلین آوقوست آییندا باش وئرهن زلزهله بؤلگهسینین شهرینین ایران پارلامئنتیندهکی دئپوتاتی آللاهوئردی دئهقانی شرقی آذربایجان ویلایتی والیسینین سؤزلرینی رد ائدرک، هله ده بیر چوخ اینسان هله ده چادیرلاردا یاشادیغینی بیلدیریب.
خبر آگئنتلیکلری آذربایجانلی میللت وکیلینین سؤزلرینی بو گون، یانوارین ۳-ده یاییب: «مسئوللارین ادعاسی دوغرو دئییل. بیر چوخ اینسان هله چادیرلاردادیر. بعضیلری سویوق هاوا شرایطی سببی ایله یاری داغیلمیش ائولرین چاتلاق تاوانلاری آلتیندا یاشاییر.»
جناب دئهقانی علاوه ائدیب کی، «چادیرلاردا یاشایانلار بو سویوغا تاب گتیره بیلمزلر. داها یاخشیسی یاری داغیلمیش ائولرین چاتلاق تاوانلاری آلتیندا یاشاماقدیر. اونلار بلکه بئلهلیکله جانلارینی سویوقدان قورتاردیلار.»
ایران خبر آگئنتلیکلری سون بیر آی عرضینده دفعهلرله شرقی آذربایجان ویلایتینین والیسی احمد
الیرزا بئیگییه ایستینادن آرتیق هئچ کیمین چادیرلاردا یاشامادیغینی یازیب. اما آذربایجانلی دئپوتات هر دفعه والینین سؤزلرینی رد ائدرک مطبوعاتا آچیقلاما وئریب. یئرلی ژورنالیستلر، خبر سایتلاری و رسمی خبر آگئنتلیکلری زلزهله بؤلگهسیندن چادیرلاردا یاشایان اینسانلاری گؤسترهن یئنی شکیللر یاییر.
آللاهوئردی دئهقانی ایران پارلامئنتیندهکی چیخیشلاریندا دؤولتی زلزهله بؤلگهسیندهکی پروبلئملرله ایله باغلی تنقید ائدیب. او، ۲۰۱۲ ایلین نویابر آییندا عائلهسی ایله بیرلیکده آوتوموبیل قزاسینا دوشوب. قزادا میللت وکیلی یارالانیب، حیات یولداشی، قیزی و اوغلو ایسه قزا یئرینده اؤلوب. آذربایجان وئب صحیفهلری قزانی «شوبههلی» آدلاندیریب و «جسور میللت وکیلینی اورتادان قالدیرماق ایستییرلر»-دئیه یازیب.
آمریکا سسی
azb_Arab azb_Arab azb_Arab azb_Arab azb_Arab azb_Arab azb_Arab